b"\n_START_ARTICLE_\n\xc5\xa0ahab-1\n_START_PARAGRAPH_\n\xc5\xa0ahab-1 (pers. \xd8\xb4\xd9\x87\xd8\xa7\xd8\xa8-\xdb\xb1 'Meteoras-1')\xc2\xa0\xe2\x80\x93 Irane gaminta taktin\xc4\x97 trumpo nuotolio balistin\xc4\x97 raketa, nedaug modifikuotas tarybin\xc4\x97s raketos R-17 Elbrus (\xc5\xbeinomos kaip SS-1 Scud-B), kurias 1985\xe2\x80\x931986\xc2\xa0m. pirko i\xc5\xa1 Libijos ir Sirijos, variantas. Buvo nupirktos keturios leidimo ma\xc5\xa1inos ir 54 raketos.\n_START_SECTION_\nKonstrukciniai ypatumai\n_START_PARAGRAPH_\nRaketa turi vien\xc4\x85 kovin\xc4\x99 galvut\xc4\x99, skryd\xc5\xbeio nuotolis\xc2\xa0\xe2\x80\x93 iki 350\xc2\xa0km.\n_START_SECTION_\nPanaudojimas\n_START_PARAGRAPH_\nScud-B raket\xc5\xb3 300\xc2\xa0km skridimo nuotolis leido Irano-Irako karo metu 1985\xc2\xa0m. kov\xc4\x85 Iranui ap\xc5\xa1audyti Bagdad\xc4\x85. Tais metais \xc4\xaf Irak\xc4\x85 buvo i\xc5\xa1\xc5\xa1auta 14 Scud B._NEWLINE_V\xc4\x97liau Iranas raketas gaudavo i\xc5\xa1 \xc5\xa0iaur\xc4\x97s Kor\xc4\x97jos (sp\xc4\x97jama, galb\xc5\xabt ir i\xc5\xa1 TSRS)._NEWLINE__NEWLINE_Papildomi Scud-B buvo \xc4\xafsigyti pagal 5 mln. doleri\xc5\xb3 sutart\xc4\xaf i\xc5\xa1 \xc5\xa0iaur\xc4\x97s Kor\xc4\x97jos. Taip buvo \xc4\xafsigyta 90-100 Scud-B raket\xc5\xb3.)._NEWLINE_Paskai\xc4\x8diuota, kad Irano-Irako karo metu Iranas paleido 100\xe2\x80\x93231 Scud B raket\xc4\x85._NEWLINE_Pagal 1995\xc2\xa0m. Jane ap\xc5\xbevalg\xc4\x85 \xe2\x80\x9e1995 Jane\xe2\x80\x99s Intelligence Review\xc2\xa0\xe2\x80\x93 Special Report No. 6\xe2\x80\x9c apie Irano ginkluot\xc4\x99, Irano ginkluot\xc4\x97je yra 15 savaeigi\xc5\xb3 leistuv\xc5\xb3 (vadinam\xc5\xb3j\xc5\xb3 TEL angl. transporter-erector-launcher 'transportavimo, parengimo ir leidimo sistema') ir 250\xe2\x80\x93300 Scud-B raket\xc5\xb3, visa tai nupirkta i\xc5\xa1 \xc5\xa0iaur\xc4\x97s Kor\xc4\x97jos. Tame pa\xc4\x8diame \xe2\x80\x9eSpecial Report No. 6\xe2\x80\x9c teigiama, kad \xc5\xa0iaur\xc4\x97s Kor\xc4\x97ja pad\xc4\x97jo 1988\xc2\xa0m. pastatyti Scud Mod B surinkimo gamykl\xc4\x85, ta\xc4\x8diau \xc5\xa1i gamykla raket\xc5\xb3 niekada negamino. Pagal \xe2\x80\x9eFlight International\xe2\x80\x9c (Nov. 20 1994) Iranas pats apsir\xc5\xabpina savo gamybos Scud-B raketas, o gamybos vietos\xc2\xa0\xe2\x80\x93 Shiraz, Khorrambad, Parchin ir Semnan._NEWLINE_Iranas \xc5\xa0ahab-1 raketas \xc4\x97m\xc4\x97 gaminti tarp 1988\xe2\x80\x931994\xc2\xa0m.\n_START_SECTION_\nVariantai\n_START_PARAGRAPH_\nPavadinimas \xc5\xa0ahab \xc5\xbeymi vis\xc4\x85 klas\xc4\x99 Irano raket\xc5\xb3, kurios naudojamos nuo 1988\xc2\xa0m. Klas\xc4\x99 sudaro raketos \xc5\xa0ahab-1, \xc5\xa0ahab-2, \xc5\xa0ahab-3, \xc5\xa0ahab-4, \xc5\xa0ahab-5, \xc5\xa0ahab-6."